Elisas gæstehus var rigtig hyggeligt, og vi havde alt, vi behøvede. Den lille terrasse/have var perfekt til spise morgenmad på/i (vi fik en parasol til at skygge for solen) og var indhegnet, så det virkede lidt mere privat. Elisa og hendes familie var meget gæstfrie og gav os tips til, hvad vi kunne se i området. Vi lånte også to cykler, så vi hurtigere kunne komme omkring. Der ligger et supermarked og et busstoppested ganske tæt på og restauranter lidt længere nede af gaden. Vi var meget glade for at bo der, dog var der mus på loftet (ikke inde i gæstehuset), hvilket virkede lidt støjende de sidste to nætter. Men vi snakkede med Elisa og hendes mand om det, og de ville få styr på det med det samme. Det ødelagde dog slet ikke vores tur! Alt i alt et rigtig hyggeligt sted.